माखनलाल चतुर्वेदी स्मृति व्याख्यान के अंतर्गत वैदिक मिशन ट्रस्ट के स्वामी धर्मबंधु ने कहा कि विद्यार्थी पांच संकल्प लें। प्राचीन साहित्य का अध्ययन, अपनी संस्कृति का सम्मान, राष्ट्र के प्रति प्रेम का भाव, आदर्श स्थापित करने का प्रयास कर एवं अन्याय-अत्याचार के खिलाफ आवाज उठाएँ। माखनलाल चतुर्वेदी विश्वविद्यालय के कुलपति प्रो. बृज किशोर कुठियाला ने विश्वविद्यालय की आगामी योजनाओं के बारे में चर्चा करते हुए अतिथियों का आभार व्यक्त किया। सम्पूर्ण कार्यक्रम का संचालन जनसंचार विभाग के विभागाध्यक्ष संजय द्विवेदी ने किया।